# data[].attributes.body
A cinquè abans d'escriure fem una planificació, primerament ho escrivim amb brut i després ho passem amb net.

# data[].attributes.body
Nosaltres per treballar el vocabulari ho fem mitjançant un pos-it.

Hem treballat mitjançant jocs amb grups (buscar la paraula relacionada: sinònims - antònims..)

# data[].attributes.body
Abans de començar a escriure crec que és molt important comentar oralment allò que es demana i veure i analitzar diferents models ( les parts que té el text, les formes que utilitza, el tipus de paraules...) A més a més, utilitzar bastides de suport, guions per elaborar l'estructura del text i els diferents paràgrafs, els ajuda a organitzar les seves idees. Una vegada escrit el text, les checklists els ajuden també a revisar el que han escrit i detectar possibles errors.

Mireia S.

# data[].attributes.body
Crec que una de les maneres de treballar el vocabulari que més utilitzo és a través de la lectura. Quan sorgeix una paraula desconeguda intentem deduir-ne el significat a través del context i buscar-ne tan sinònims com antònims. A la vegada ho relacionem amb l'escriptura ja que sovint el vocabulari que utilitzen és poc precís i/o repetitiu. Tot i això, crec que és necessari fer un treball d'aquest vocabulari molt més conscient per tal que l'alumnat l'integri.

Mireia S.

# data[].attributes.body
Aquest curs, hem integrat la llibreta petita "jo escric" i està sent una eina molt útil per a poder escriure i treballar l'escriptura amb més freqüència. En aquesta llibreta, els alumnes de tercer escriuen experiències com anar a l'hort, s'imaginen com pot continuar una història, escriuen per parelles i també escrivim tots junts per exemple una recepta per fer modelatge.

Per altra banda, com diu la Carme, és important la correcció i buscar moments de qualitat per als alumnes per ajudar-los a millorar en l'escriptura.

Vanesa

# data[].attributes.body
A tercer hem integrat el treball del vocabulari i a cada unitat de català, castellà i medi dediquem una sessió a integrar nou vocabulari: buscant sinònims, buscant antònims, buscant la definició d'alguna paraula, fent un dibuix, fent una frase... Però com bé diu la Carme cal buscar noves estratègies o anar variant les activitats per no caure en la monotonia; tot i que la repetició a tercer va bé per crear com a hàbit treballar el vocabulari.

Vanesa

# data[].attributes.body
Amb els alumnes d'atenció a la diversitat el treball d'escriptura i lectura es fa molt en paral·lel. Comencem per reconèixer les grafies, els sons i saber-ne fer el traç, sobretot a primer. A mesura que avancem comencem a escriure síl·labes, paraules curtes i familiars i poc a poc amb el treball de consciència fonològica anem ampliant l'escriptura. Un cop el so - fonema - grafema està assolit i ja son capaços d'escriure paraules comencem amb petites frases utilitzant molt modelatge i guies visuals sobretot per separar les paraules.

Sovint l'escriptura de frases l'assoleixen prou bé, però costa després poder fer un text endreçat i amb sentit. En aquest punt és on crec que les bastides i guies d'escriptura ens poden servir molt per donar-los una estructura i seguretat davant el full en blanc.

Marta Escabrós

# data[].attributes.body
Amb l 'alumnat d'educació especial crec que el més important és el MODELATGE, en tots els elements d'aprenentatge de la lectoescriptura.

En l'escriptura crec que s'ha de fer de forma "intensiva", molt exemplificada, pautada i molt pausada i amb moltes bastides per a assolir una bona estructura, una bosa base.

Està clar que cal tenir una bona base, però personalment crec que s'ha de fer cada cop més incís sobretot en edats més avançades on, "gràcies" als mòbils, l'escriptura ha quedat en segon pla a l'hora de realitzar-se correctament, on es busca la rapidesa enfront la bona ortografia, la simplicitat vers la coherència...en un redactat.

Les diferents tipologies textuals i el contingut dels textos són claus a l'hora de motivar/engrescar als alumnes de cicles superiors a escriure. Fer textos d'un tema que els motivi (jocs d'ordinador, esport que practiquen, dibuixant de manga que segueixen, la biografia d'un familiar proper, el viatge que algún dia els agradaria fer...) són estratègies que afaveixen la motivació a l'hora d'escriure per, posteriorment, treballar-ne els continguts pertinents: ortografia, lèxic, estructura de frases, del text,...

Susi

# data[].attributes.body
Als alumnes de cicle superior, amb els quals treballo aquest curs, empro moltes de les estratègies que ja han comentat els companys/es: cartells al voltant de l'aula que amb un simple cop d'ull els poden guiar a l'hora de redactar emprant sinònims (després, tot seguit, a continuació...), subratllant o apuntant paraules que no saben que volen dir i, en acabar el treball que s'està fent, intentar definir entre ells/elles i si alguna no es defineix cercar-la per internet o consultar-la amb la docent, families de paraules, centres d'interès... Però per a mi una de les eines que cada cop està més oblidada per a ampliar vocabulari i de forma autònoma i que m'encanta treballar per a que no caigui en l'oblit, és el DICCIONARI.

Susi

# data[].attributes.body
Una vegada s'ha treballat el vocabulari de manera oral, faig servir diferents materials per poder treballar l'escriptura (sempre que l'alumne/a estigui preparat).

Intento fer diferents jocs, memori d'imatge - paraula, dibuix amb la paraula a sota amb lletres buides que han d'omplir, relacionar la paraula amb la imatge, entre d'altres. I posteriorment una vegada treballada l'escriptura de manera visual, ho posem en pràctica per exemple amb una sopa de lletres on han de buscar paraules relacionades amb aquella temàtica.

Alba Gabriel

# data[].attributes.body
A l'aula d'acollida, treballar vocabulari (sobretot oralment), és un dels objectius principals.

Es busca principalment que sigui quotidià, ja que els farà que puguin relacionar-se oralment en català amb més rapidesa.

Es fan servir imatges realistes i sovint les contextualitzem (p.e. si és mobiliari de la casa, situar-lo a l'estança corresponent).

Alba Gabriel

# data[].attributes.body
Com ha comentat la meva companya Lisa, en els grups de SIEI, el pas a l'escriptura acostuma a ser bastant complex.

Una de les bastides que s'utilitza consisteix en estructurar petites frases amb diferents elements donats. Per exemple confegir una petita oració a partir d'un substantiu, un verb i un complement. Un segon pas és oferir més elements de cada classe, combinar-los i construir diferents significats. En aquest procés es va introduint la concordança de gènere i nombre. En l'alumnat més avançat es treballa l'escriptura de manera autònoma, generalment a partir d'un suport visual o d'una experiència viscuda.

En alguns alumnes amb TEA, però amb menys dificultat d'aprenentatge, sol ser necessari un esquema molt estructurat del text requerit i una reducció significativa de l'extensió del mateix. La revisió ortogràfica també ha de ser pautada, no genèrica.

Marta Costa

# data[].attributes.body
Exposo breument diferents maneres en les que treballo vocabulari amb alumnat amb TEA.

Mitjançant pictogrames acompanyats de la paraula escrita, es confegeixen diversos plafons relacionats amb diferents tipus de jocs que siguin atractius per l'alumne. El vocabulari d'aquests plafons es va augmentant de manera progressiva. Aquesta bastida facilita la comunicació de l'alumnat, augmenta l'adquisició de vocabulari i propicia la interacció amb l'altre.

Una altra modalitat són els plafons de centres d'interès com poden ser les festes de Nadal, Carnaval i altres que a banda d'enriquir el vocabulari ajuden a l'anticipació d'aquests esdeveniments.

Marta Costa

# data[].attributes.body
En l'àrea d'anglès per exemple, per l'alumnat del SIEI plantegem sobretot l'adquisició de vocabulari bàsic per després poder elaborar frases molt simples.

Per això intentem treballar el mateix vocabulari amb activitats variades per fer-ho més motivador com: copiar el vocabulari, completar les paraules, sopes de lletres, veure dibuixos animats on surten aquestes paraules i repetir-les, mots encreuats, petits textos on ressaltem el vocabulari que estem treballant, ...

El treball de vocabulari que ja s'ha treballat es torna a repassar en nous temes per tal d'anar-lo repassant.

Lisa

# data[].attributes.body
Amb l'alumnat del SIEI treballem l'escriptura començant per paraules, petites frases, frases que formen un text reduït i si podem intentem escriure textos amb algun connector.

Sempre es comença de forma oral i després escrita. La mestra modela molt l'activitat a fer.

Els textos els elaborem entre tots, de manera que cadascú diu una frase i si necessita ajuda tothom el pot ajudar.

La temàtica de l'escriptura sempre té a veure amb el seu entorn proper o amb temes que es treballen a l'aula ordinària.

Lisa

# data[].attributes.body
En els grups de SIEI és complicat treballar l'escriptura ja que és necessari tenir una base assolida i en moltes ocasions les problemàtiques dels infants dificulten aquesta adquisició. És per aquest motiu que es treballa molt a partir del modelatge per part del mestre/a i de suports i bastides per tal que els infants adquireixin una estructura bàsica i senzilla per tal de que ho puguin entendre. A més de fer-se molts joc i activitats de consciència fonològica, un cop està més afiançat aquest aspecte, es passa a fer frases senzilles sempre amb exemples i repeticions i s'incideix en les parts bàsiques de puntuació, ortografia, coherència i cohesió.

Alba González

# data[].attributes.body
En les classes de SIEI fem un cop a la setmana una sessió de vocabulari en la que es projecten diferents imatges i els infants, primer, diuen oralment el que és, i després, ho escriuen per treballar també l'ortografia. En aquests grups reduïts és molt important fer-ho ja que solen tenir més dificultats de riquesa de vocabulari. A més, la majoria no són catalanoparlants i encara mostren més mancances en aquest aspecte. Es fa amb pantalla i dibuixos i amb temàtica quotidiana ja que els sol engrescar i motivar més alhora que resulta més pràctic.

Alba González

# data[].attributes.body
Malgrat fer escriure als alumnes és una tasca que els agrada poc, penso que la clau perquè no sigui així és escriure amb una finalitat motivadora. Els alumnes han de tenir ganes d'escriure. Que un nen/a no tingui ganes d'escriure el que ha fet el cap de setmana és completament comprensible perquè estan farts de fer sempre el mateix.

A cicle superior intentem que escriguin sobre coses que no estan acostumats a escriure (inventar-se un microconte a partir de tres paraules a l'atzar, buscar informació d'una persona i fer la seva biografia, explicar com es fa la recepta del seu menjar preferit, escriure correus electrònics,...) Veuen tipologies textuals molt diferents i els ensenyem varis models perquè es facin una idea.

No obstant, tenint en compte que per culpa dels mòbils veuen models d'escriptura de molt baix nivell, sobretot ortogràficament, potser hauríem d'aprofitar aquest moment tecnològic per "forçar-los" a escriure bé amb el teclat de l'ordinador i no tant escriure a mà.

Maria.

# data[].attributes.body
A l'hora d'escriure textos hem remarcat molt més la importància de fer èmfasi en el lèxic i no repetir sempre les mateixes paraules. D'aquesta manera entenen i descobreixen que es pot dir el mateix de moltes altres maneres. Hem fet cartells a classe on posaven diferents maneres de dir per exemple..."després" i tot un llistat a darrera: "a continuació, seguidament, tot seguit, al cap d'un moment,..." Això els ha agradat i es mostren motivats.

També penso que per una banda, durant les lectures llegeixen moltes paraules que en realitat no saben què volen dir i no s'atreveixen a preguntar, però per altre banda és una llàstima ja que estan en una edat perfecte per ampliar el seu lèxic. Potser com a mestres hauríem de donar la importància que realment té el fet d'ampliar el coneixement de paraules noves. Per exemple, que tinguin una llibreteta que es digui "el meu diccionari" i vagin anotant les paraules noves.

Maria.

# data[].attributes.body
Com diu el Lluís, la manera de treballar l'expressió escrita és com es va dir a la sessió anterior: bastides, modelatge, exemples...

Tot i que escriure és de les tasques que més els costa, quan ho han fet amb un propòsit els ha agradat: una carta a un familiar que van enviar, la biografia d'un avi o àvia on adjunten una foto i els hi donen...

L'escriptura en parelles i inventades també els agrada força. Fem servir els daus per facilitar-ho.

Natàlia

# data[].attributes.body
A la classe fem el mateix que diuen els companys, buscar paraules al diccionari, buscar sinònims i antònims, fer frases amb paraules...

Dues activitats que hem fet i els ha agradat són: en parelles es parteixen un dictat. Un dicta el principi i l'altre la part final. Prèviament se'ls deixa uns minuts per preparar-se'l. Un cop han fet el dictat, se'l corregeixen, copien les paraules on han fet errors i n'escriuen una frase.

L'altra activitat, llegint un text, s'anoten a un post-it paraules que no en saben el significat. Un cop acabada la lectura van dient les paraules i s'anoten a la pissarra. Poc a poc entre ells van explicant el significat de les paraules que saben, i al final, en queden molt poques per descobrir, i les busquen al diccionari.

Natàlia

# data[].attributes.body
A sisè, treballem l'escriptura d'una manera força similar a la que es va presentar a la sessió.

Es treballa teòricament la tipologia textual en concret i se'n llegeixen alguns exemples. Abans de passar a la textualització, es fa un modelatge oral i posteriorment, s'escriu a la pissarra la informació que han de posar a cada paràgraf (aquesta ajuda els va molt bé). Després d'escriure el text, el revisen.

Pel que fa a la correcció, algunes vegades ho fa el docent i d'altres en corregim un parell conjuntament (escollides pel docent).

Lluís

# data[].attributes.body
Probablement, la manera com més treballem el vocabulari a l'aula és per mitjà dels sinònims i antònims. Per exemple, en una lectura es pregunten sinònims d'una paraula en concret.

Una altra bona metodologia també és partir d'una paraula en concret i trobar-ne altres de la seva família.

Treballar el vocabulari a cicle superior penso que és molt important, ja que en aquestes edats estan preparats/des mentalment per ampliar-lo i l'aprenen amb relativa facilitat.

Lluís

# data[].attributes.body
És cert que l'escriptura és un aprenentatge difícil en un context social on l'ús d'aquest és molt puntual en segons quins entorns. És per això que s'ha d'intentar promoure la importància d'aquesta posant èmfasi a textos reals i el context d'aquests. D'altra banda, s'ha de donar els exemples i esquemes necessaris perquè l'alumne pugui anar creant la seva manera d'estructurar el text. Per últim, trobo molt enriquidor l'ús de la taula de correcció consensuada amb l'alumne, ja que fa forma part del procés de metacognició de l'alumne.

Núria Farré

# data[].attributes.body
El treball de vocabulari molts cops el realitzem mitjançant activitats com són la cerca de definicions al diccionari, la incorporació de nou vocabulari en un context escrit, debatent el significat d'una paraula,o fent dibuixos sobre la nova paraula. És important remarcar-la i portar-la present en diversos moments, i que no quedi en un moment puntual, ja que si no es fa molt més difícil la integració en el vocabulari d'ús diari de l'alumne.

Núria Farré

# data[].attributes.body
L'escriptura és una de les tasques que més costa al nostre alumnat. Cal buscar estratègies per motivar a escriure, però també cal optimitzar recursos a l'hora de fer les correccions i que aquestes correccions siguin útils tant als alumnes com als professors.

De tots els consells donats durant les sessions del curs, el que més m'ha agradat és que cal donar temps de qualitat als alumnes per poder ajudar a millorar en l'escriptura dia a dia.

Carme

# data[].attributes.body
A Cicle Mitjà es treballa d'una manera molt sistemàtica el vocabulari buscant tasques diverses i motivadores pels alumnes. Tot i això, ens queda pales que aquestes activitats han de ser més diverses i que cal buscar noves estratègies per evitar caure en la monotonia.

Carme

# data[].attributes.body
La lectura individual és la que està més consolidada i cal destacar que per part meva, després d'haver introduït la lectura en parelles i el sentir llegir, és l'apartat que menys m'agrada. He descobert que m'agrada molt més i que gaudeixen i aprofiten molt més l'estona de lectura en parelles o posar-me a llegir jo com un model, que no pas aquesta estona de lectura individual on cadascú està en el seu món i no pots dividir-te en 25 persones per poder estar al cas del que està llegint cadascú.

No obstant, el dia a dia de l'aula ja fa que hi hagi molts moments de lectura individual, i això sempre serà així i és el que s'ha de seguir fent.

Maria.

# data[].attributes.body
La lectura en parelles és l'apartat que menys he fet a l'aula ja que sempre hem prioritzat la lectura individual o col·lectiva. Costa molt trobar moments per posar-nos en parella i llegir plegats. Fins ara només havia fet això en l'estona d'apadrinament lector. He provat la lectura en parelles només tres dies però haig de reconèixer que m'ha sorprès molt positivament: s'esforcen més per llegir bé davant del company, paren molta més atenció per poder corregir-los i també es concentren molt més per poder ser capaços de fer preguntes sobre el que s'ha llegit. Així doncs, fins i tot penso que aprofiten molt més l'estona de lectura en parelles que no pas deixant-los sols llegint ja que molts desconnecten i en realitat no llegeixen com s'ha de llegir.

Maria.

# data[].attributes.body
La lectura individual està consolidada dins l'aula diàriament.

Normalment els nens i nenes llegeixen amb silenci, utilitzant llibres de l'escola, però tinc com a objectiu que els nens i les nenes portin llibres de casa i que un cop finalitzat el conte expliquin als seus companys/ es (una mica l'argument i la seva opinió).

Rosa

# data[].attributes.body
La lectura amb parelles em costa dur-la a terme diàriament, ja que hi ha algun dia que no tinc tots els nens i nenes dins de l'aula i tinc el grup partit.

Tot i així, els dies que l'he pogut realitzar els nens i les nenes els hi ha agradat. Els primers dies va ser més caòtic perquè llegien en veu alta (i això feia que hi hagués molt soroll), poc a poc anem millorant.

Rosa

# data[].attributes.body
En anglès, la lectura individual es treballa gaire bé sempre a través de les lectures proposades en els llibres de text i també amb les festivitats més importants. Ja que habitualment en les escoles/ biblioteques no hi ha un gran bagatge de material de lectura actualitzat en anglès.

Normalment, son lectures en diferents formats, perquè es sentin atrets i així potenciar el gust per la lectura en un altre idioma.

Asiduament, es solen treballar les lectures amb activitats de pre-reading, while-reading i post-reading, ja siguin en format individual o grupal, per tal de comprendre el text i buscar factors de curiositat o de relació amb el seu entorn, perquè es sentin motivats i despertin la seva creativitat i imaginació.

Clara F.

# data[].attributes.body
Des del SIEI, amb els grups que els costa més fem lectura individual de frases curtes i amb lletra de pal. Les anem llegim una a una i comentant-les en grup. D'aquesta manera van guanyant amb lectura, comprensió lectora, però també amb autonomia.

Els grups que llegeixen una mica millor, primer fan lectura autònoma i en silenci d'un mateix text curt, seguidament el llegeixen un tros cadascú en veu alta i finalment el llegeix la mestra també de forma oral.

Després han d'explicar el que han llegit i com a bastida fem servir preguntes per poder recordar i anar lligant l'argument del que s'ha llegit.

Lisa

# data[].attributes.headline
La lectura individual és l'objectiu final de la lectura per tant s'ha de treballar a classe en moltes ocasions: per entendre els continguts de les matèries i per al plaer de gaudir de les lectures. A la classe es fa en moltes ocasions, però s'ha de tenir present que hi ha alumnes que necessiten una ajuda per aconseguir que la seva lectura individual sigui profitosa.

# data[].attributes.subject
La lectura individual és l'objectiu final de la lectura per tant s'ha de treballar a classe en moltes ocasions: per entendre els continguts de les matèries i per al plaer de gaudir de les lectures. A la classe es fa en moltes ocasions, però s'ha de tenir present que hi ha alumnes que necessiten una ajuda per aconseguir que la seva lectura individual sigui profitosa.

# data[].attributes.body
Belén

# data[].attributes.headline
La lectura en parelles és una activitat interessant per als alumnes. S'ajuden i es complementen en relació d'igualtat. 

# data[].attributes.subject
La lectura en parelles és una activitat interessant per als alumnes. S'ajuden i es complementen en relació d'igualtat. 

# data[].attributes.body
És una activitat que ja havíem treballat en d'altres ocasions.

Belén

# data[].attributes.headline
Sentir llegir és un procés molt important per aprendre a fer una lectura entenedora. La lectura d'un adult ha de ser un model a seguir per als alumnes. Poden aprendre a imitar les pauses, l'entonació i la correcta pronunciació de les paraules.

# data[].attributes.subject
Sentir llegir és un procés molt important per aprendre a fer una lectura entenedora. La lectura d'un adult ha de ser un model a seguir per als alumnes. Poden aprendre a imitar les pauses, l'entonació i la correcta pronunciació de les paraules.

# data[].attributes.body
Belén

# data[].attributes.body
La lectura individual està consolidada dins l'aula. Els alumnes tenen l'hàbit d'escollir un llibre del seu interès per a llegir per plaer. Després realitzen un registre dels llibres que han llegit, indicant l'autor, l'editorial i si els ha agradat o no. Per altra banda, es compagina amb la lectura de comprensions lectores de manera individual, i després es realitza activitats per comprovar-ne la comprensió, ja sigui activitats en gran grup com tasques individuals.

Núria F.

# data[].attributes.body
En petit grup s'ha realitzat una lectura individual de la qual posteriorment se n'havia de fer una comprensió.

Al ser un grup d'EE, s'ha donat a l'inici una sèrie de pautes a seguir per tal de mantenir una bona estona de lectura, tant a nivell de posició corporal, com d'eines per a una bona atenció i comprensió del text.

Per fer-ho diferent a altres intervencions, el modelatge s'ha fet al final de la lectura individual, amb dos objectius: modelar correctament una bona lectura (entonació, pauses, respiració, posició corporal...) i, amb aquesta, tenir una millor comprensió de la mateixa emprant la comprensió lectora individual i la comprensió oral del text llegit per l'adult.

Crec que és molt important un bon modelatge en tots els aspectes esmentats anteriorment per tal d'afavorir una bona lectura i la comprensió del text/llibre llegit i motivar als alumnes a seguir llegint

# data[].attributes.body
Al treballar en parelles s'activa la ment d'ambdós membres de la parella. Ambdos estan llegint però el que ho fa està molt pendent de fer-ho correctament i l'altre, que també llegeix, també està pendent d'escoltar.

M'explico amb una situació real: el lector està pendent de pronunciar correctament, no perdre's, comprendre el que llegeix. El company que en aquell moment "no llegeix" està pendent de no perdre's, comprendre el que llegeix el company, atent al que es llegeix per rectificar, si cal, quelcom mal pronunciat, comprendre a nivell lector però també a nivell oral.

És una activitat molt enriquidora per la parella

Susana

# data[].attributes.body
La tècnica de la lectura individual si que l'he pogut realitzar aquesta setmana amb un alumne. Aquesta no ha pogut ser de forma autònoma degut a les dificultats que té l'infant amb la lectoescriptura, però s'ha pogut obtenir uns resultats millors dels esperats. Primerament, s'ha utilitzat la tècnica de modelatge, per tal de que l'alumne entengui i tingui una referència sobre el que va a llegir. Hem fet unes hipòtesis i prediccions del que podria passar i li va agradar molt veure com el desenllaç va ser tan diferent al que ell s'esperava.

Adri

# data[].attributes.body
Aquesta setmana hem practicat la lectura individual llegint en silenci i treballant les estratègies de pregunta-resposta (buscant una resposta al text o en els seus coneixements previs) i la de fer hipòtesis (predint el què pot passar a través no només de la lectura sinó també de les imatges que acompanyen al text) Crec que sobretot aquesta última és una bona forma de treballar la imaginació i la creativitat, ja que han sortit idees molt originals.

Mireia S.

# data[].attributes.body
Els alumnes de 5è ja porten 3 anys treballant la lectura de la mateixa manera: 2 dies lectura individual, un de lectura del mestre, un de lectura col.lectiva i un darrer on dos alumnes es preparen una lectura a casa i l'han de llegir davant de la classe.

Seguim treballant així, si bé hem incrementat la lectura individual cada dia, si s'ha pogut, tant en tasques programades pel mestre com quan acaben una tasca, poden sortir a fora de l'aula, al racó de lectura, i llegir un conte/ llibre de la biblioteca o un que han portat de casa. Tinc l'objectiu que vagin portant llibres de casa, que expliquin l'argument als seus companys, i així fer un servei de préstec.

Natàlia

# data[].attributes.body
Com bé diu la Carme a tercer ja tenim ben consolidada la lectura individual i la treballem molt, sobretot amb el llibre que tenen per fomentar el gust per la lectura.

Però poc a poc també mirem de treballar la lectura individual a diari i no només amb el llibre que tenen cada alumne.

Per exemple, avui hem treballat el text narratiu i han preparat individualment la mateixa lectura per després treballar conjuntament la comprensió del text. Per una banda, ens ha anat molt bé fer la lectura individual prèviament però per l'altra a l'aula tenim molta diversitat i els ritmes de lectura són molt diferents i això dificulta aquesta lectura en gran grup.

Seguirem treballant per anar interioritzant i treballant a diari aquest tipus de lectura.

Vanesa

# data[].attributes.body
Tal i com han escrit les companyes d'atenció a la diversitat, comparteixo que sovint hem d'acompanyar molt els infants perquè puguin descodificar correctament i així poder comprendre el text. Fem lectura individual " acompanyada".

Amb alguns cursos ho he practicat en petit grup i amb lectures molt curtes, o fins hi tot amb frases segons el nivell lector de l'alumnat. Aprofito que uns llegeixen per poder fer algun suport més individual i específic amb alumnat amb dificultat d'adquisició de la lectura.

També ha estat interessant posar a l'abast dels infants diferents materials de lectura ( revistes, contes, petits escrits...), ells n'han escollit un i han fet la lectura. Posteriorment, al final dels 15 minuts han llegit un trosset del seu text en veu alta ( 3 o 4 frases) i els altres companys han fet hipòtesis sobre de què creien que tractava el text i com acabaria la història.

Marta Escabrós

# data[].attributes.body
A l'Aula d'Acollida s'ha pogut fer la lectura individual però no tots els dies ni amb tots els alumnes, només amb aquells que tenen adquirit el procés lector.

S'ha fet amb textos adaptats al nivell de cada infant i intentant fer una posada en comú després de la lectura.

# data[].attributes.body
La lectura individual a tercer penso que és una activitat molt consolidada. Els alumnes tenen el seu llibre de lectura a sota de la taula, el poden portar de casa, de la biblioteca, de l'aula o compartir-lo.

Una vegada han acabat la lectura del llibre fan una petita fitxa de registre amb l'autor, l'editorial, el tema i si els ha agradat o no el llibre.

Carme

# data[].attributes.body
Des de les hores de suport intentem dedicar algunes estones a realitzar la lectura individual per tal que els infants adquireixin més autonomia i seguretat, però com ha comentat la companya, el fet de tenir alumnat que sol presentar dificultats provoca que hi hagi molt acompanyament per part del docent i molts suports per dur a terme aquestes lectures. Una manera de treballar aquesta lectura individual en el SIEI és posant-nos amb el nen o nena i fer un acompanyament en tot moment directe, fent modelatge, preguntes, i sobretot, fent tasques curtes i molt orals per tal de no sobrecarregar al nen/a. Una bona eina que utilitzem sobretot al SIEI és el glifing, per tal que els infants adquireixin la lectura i les estratègies necessàries per poder arribar a fer aquesta tasca individualment.

Alba González

# data[].attributes.body
Abans de practicar la lectura individual del llibre que ens estem llegint, hem fet vàries hipòtesis del que pot passar al capítol tenint en compte el seu títol.

A continuació, l'alumnat l'ha llegit, cadascú al seu ritme. El docent ha parat més atenció als qui poden tenir dificultats per comprendre, fent-los algunes preguntes i/o aclariments.

Un cop acabada la lectura s'ha fet preguntes sobre el contingut i els/les alumnes han compartit les seves aportacions i opinions del capítol. Ha servit perquè ho hagin entès millor, sobretot els que els ha costat més. Ha estat molt interessant!

Lluís

# data[].attributes.body
S’ha proposat realitzar la lectura individual en un grup reduït del SIEI amb diferents graus de dificultats en la lectoescriptura. Les lectures han estat escollides en funció del nivell de cada alumne però en general han estat textos curts, amb vocabulari senzill i acompanyats d’alguna il·lustració. Posteriorment s’ha procedit a respondre una comprensió oral de cada text de manera individual. Entre tant, els que ja havien realitzat l’activitat oral, passaven a escriure les respostes a las seva llibreta i realitzaven un petit dibuix sobre la lectura.

La lectura individual presenta força dificultat en alumnat d’aquestes característiques perquè encara manca competència per realitzar aquesta tasca amb autonomia. És per aquest motiu que els textos presentats han estat curts i molt senzills igual que les preguntes. Algunes tant sols s’havien de respondre amb un sí o un no.

Marta Costa

# data[].attributes.body
Trobem que és una activitat molt interessant però ens costa trobar el temps i l'espai. També és una activitat que els alumnes tenen poc interioritzada i hem tingut més dificultats a nivell organitzatiu.

De totes formes, ho hem anat treballant amb grup partit i amb el llibre de lectura compartida.

Vanesa i Carme

# data[].attributes.body
És l'activitat que més em costa dur a terme perquè no trobo el moment adequat ni l'activitat més apropiada o motivadora. Tot i així ho he pogut fer durant 2 sessions i els alumnes han gaudit perquè és una tasca novedosa per a ells. Els ha servit per integrar la informació, fent-se preguntes i saber discriminar la informació realment important.

De moment les parelles les he fet jo i el que al principi, en alguns casos, eren males cares per la parella que els havia tocat, després sembla que el "problema" no era tan greu. Com era un tros de lectura que després l'havien d'explicar davant la classe, s'han ajudat i s'han posat d'acord fàcilment per decidir qui deia què.

M'ha agradat...repetiré!

Natàlia

# data[].attributes.body
L'implementació dels 15min de lectura en parelles diària és el que he trobat més complicat logísticament. Tot i així, es poden trobar moments en la lectura col·lectiva, lectura de comprensions, etc; És important crear una bona rutina de lectura, ja que es una dinàmica que pot generar distraccions o dificultar la comprensió per la persona que no està llegint. D'altra banda, és una bona activitat de cohesió i poden crear dinàmiques de suport amb els companys.

Núria F.

# data[].attributes.body
La lectura en parelles és una activitat interessant per als alumnes. S'ajuden i es complementen en relació d'igualtat.

És una activitat que ja havíem treballat en d'altres ocasions.

# data[].attributes.body
A l'Aula d'Acollida s'ha fet lectura en parelles però no s'ha pogut fer seguiment perquè no tinc cada dia els mateixos alumnes.

Penso que és una bona estratègia d'aprenentatge però potser més enfocada al grup classe o amb grups més fixes.

# data[].attributes.body
Des del SIEI hem fet alguna lectura amb parelles però també amb la guia de la mestra perquè sinó sovint es perdent. Hem anat parant per recapitular el que estaven llegint de forma oral mitjançant preguntes guiades.

També hem fet connexions de paraules i la veritat és que els va costar força però també els va agradar molt.

Lisa

# data[].attributes.body
Com a personal que treballa amb l'atenció a la diversitat, al no tenir un grup fix, ni reforçar la lectura quan estic amb els infants ja que estem fent altres tasques, no he pogut posar en pràctica la lectura en parelles que es va proposar. Per altra banda, aquesta pràctica si que la he realitzat quan he treballat com a TIS en una altre escola i ha sigut una tècnica molt útil per motivar als infants amb la lectura i procurar que adquireixin la lectura com a un hàbit.

Adri

# data[].attributes.body
Tot i que aquesta vegada no he pogut implementar l'activitat de llegir en parelles, altres anys ho he posat en pràctica en l'àrea d'anglès amb role-plays d'un diàleg. Penso que és molt enriquidora i productiva, en quant a crear vincles entre l'alumnat, així com de millora, ja que poden aprendre els uns dels altres i donar-se suport.

Clara F.

# data[].attributes.body
He provat la lectura en parelles en el format de grups homogenis per nivell. Més endavant tinc pensat provar altres mètodes, com els grups per interessos.
Aquesta metodologia només l'havia dut a terme en l'apadrinament lector, i per tant, en nivells diferents. La veritat és que la valoració és positiva.
M'ha agradat, especialment, com es fan preguntes i aportacions sobre el que han llegit i també com es corregeixen.
Com a aspecte menys positiu, diria que alguns alumnes tenen una actitud millorable; podrien aprofitar més la tasca.

Lluís

# data[].attributes.body
Crec que l'activitat de llegir en parelles és una molt bona estratègia per millorar l'habilitat lectora i fomentar el gust per la lectura. No he pogut realitzar-la aquesta setmana però ho he fet anteriorment i és molt motivador, ja que s'animen mútuament. A partir d'una lectura conjunta l'alumnat pot compartir opinions i experiències fent que l'estona de llegir es converteixi en una estona gratificant i enriquidora. A més a més, també pot ser una bona manera de relacionar-se amb companys i companyes amb qui erròniament creuen que no tenen res en comú.

Mireia S.

# data[].attributes.body
L’activitat de llegir en parelles l’he dut a terme amb els agrupaments d’alumnat amb TEA. La tipologia textual s’ha basat en la biografia de Walt Disney. Després de la lectura en parelles he proposat que subratllessin tres oracions del text en funció del seu interès. En un full a part han dibuixat tres requadres i han plasmat aquests tres punts de manera gràfica. A partir d’aquestes vinyetes han desplegat fils formant altres requadres i establint connexions entre les oracions seleccionades i esdeveniments de la seva vida. Les connexions, en alguns cassos, han portat a experiències de vida intenses. Condensar una informació llegida de manera gràfica ha estat un repte però també un exercici molt creatiu.

Marta Costa

# data[].attributes.body
Des de la perspectiva de d'atenció a la diversitat és una metodologia interessant per treballar a l'aula i que l'alumnat amb més dificultats pugui tenir el suport i acompanyament d'un altre alumne que  el pugui modelar i així enriquir-se tots dos de l'activitat de lectura en si, com del compartir les vivències que els pugui generar la lectura conjunta.
A nivell de petit grup, ens ha costat poder dur a terme aquesta activitat, ja que sovint son alumnes que tenen moltes dificultats en la mecànica lectora i comprensiva i necessiten mesures més intensives. Però sí que és cert que la part de compartir la lectura, la vivència o experiències que se'n desprèn ha estat molt positiva per ells i engrescadora.
Marta Escabrós

# data[].attributes.body
Com vaig comentar la darrera setmana, el fet de fer suport i no estar en un mateix grup dificulta que hi hagi una continuïtat a l'hora de realitzar els 15 minuts i el registre de l'activitat. Tot i així, com el fet d'atendre gairebé sempre al mateix grup d'infants i fer-ho en un horari sempre igual, permet a petita escala fer un seguiment dels elements lectors treballats.
Per exemple, aquesta setmana a una de les sessions en les que faig suport a les aules de 3r, els primers 15 minuts vam realitzar aquesta lectura en parelles i resulta molt productiu ja que llegir amb el company/a els hi sol agradar molt.

Alba González

# data[].attributes.body
Com deia la Carme, a cicle mitjà ja es fan moltes sessions de lectura però les darreres setmanes he intentat fer la lectura docent més d'un dia a la setmana. En algunes ocasions he pogut fer-ho dues o tres vegades a la setmana.
De fet, des de principi de curs, els estic llegint un llibre i anem treballant les visualitzacions, les prediccions, els resums... i en algunes ocasions els alumnes ho plasmen en la llibreta petita on escriuen més lliurement.
A tercer hi seguirem treballant per poder dedicar més temps a la lectura en veu alta del docent.

Vanesa

# data[].attributes.body
Al no ser tutora no he pogut realitzar l'activitat de lectura diària de 15 minuts com a tal. Tot i això, sempre que puc llegeixo perquè l'alumnat escolti un model i en practico la comprensió a través de la visualització. Crec que és molt important engrescar-los i que gaudeixin de la lectura.
Mireia S

# data[].attributes.body
Ha estat interessant durant aquests dies poder comprovar que els alumnes quan m'escolten mentre llegeixo, efectivament, treballen altres aspectes molt importants com és la predicció, la imaginació, el moment de pau i tranquil·litat,...
Els darrers dies he aprofitat per aprofundir més en tot el que es va parlar en l'última sessió i posar-ho en una pràctica conscient ja que sempre s'han fet resums, etc...
Tot i que aquest treball està molt bé, en el meu cas m'ha estat impossible fer-ho estrictament cada dia, ser un model lector si, però fer les activitats que se'n deriven d'això, no.
Tenint en compte que aquesta és només una de les cinc activitats diàries de lectura que hauríem de fer, confesso clarament que em serà totalment impossible realitzar cada dia les cinc activitats diferents de lectura (a no ser que deixem de banda el temari programat i totes les diverses assignatures que tenen els alumnes).
No obstant, gaudeixo molt llegint en veu alta als nens, i ells manifesten que també gaudeixen escoltant-me. Alguns cops simplement llegeixo el text o llibre que toca, altres alguna notícia d'actualitat i alguns dies escolten i aprenen contes curts en valors. Ho seguiré fent sempre, malgrat no puc afirmar fer totes les activitats que se'n deriven de la lectura cada dia.

# data[].attributes.headline
Des de l’inici de curs estem llegint un llibre, de manera conjunta amb l’alumnat. Primer inicio amb la lectura amb veu alta, després se’ls hi fa preguntes per saber si han entès el que s’està llegint.. i depèn del dia els nens i les nenes continuen una mica amb la lectura davant dels seus companys/es. El següent dia, abans d'iniciar la lectura fem prediccions del què pot  passar. 

# data[].attributes.subject
Des de l’inici de curs estem llegint un llibre, de manera conjunta amb l’alumnat. Primer inicio amb la lectura amb veu alta, després se’ls hi fa preguntes per saber si han entès el que s’està llegint.. i depèn del dia els nens i les nenes continuen una mica amb la lectura davant dels seus companys/es. El següent dia, abans d'iniciar la lectura fem prediccions del què pot  passar. 

# data[].attributes.body
Rosa Boix

# data[].attributes.body
Implementar els 5 components no és fàcil a diari, però he intentat donar-li força importància a la "lectura docent", ja que el grup ha de millorar respecte a l'entonació, fluïdesa, signes de puntuació... i així fer un bon modelatge.
De moment he aprofitat textos de classe o continguts a treballar per crear l'hàbit de "lectura en parelles" i la seva oralitat/resum.
Els altres tres components els hi he implementat com a treball complementari des continguts de classe: medi, lectures de català i castellà.
Les estratègies de "resum i visualització" les he practicat amb una lectura col.lectiva que fem a classe, iniciant jo el resum i després ells l'havien d'acabar, fent prediccions a partir del títol, imaginar què els hi pot passar als personatges cada vegada...
A partir de la propera setmana, faré servir una novel.la dels "Clàssics", ja que algunes de les adaptacions són molt bones.
Treballar aquestes estratègies és un bon recurs per millorar la competència de l'alumnat.
Esther I.

# data[].attributes.body
He tractat de posar en pràctica alguna de les estratègies explicades a la primera sessió, però siguent especialista d'anglès i fent suports varis no puc fer-ho de manera setmanal.

En anglès la setmana passada vaig poder posar en pràctica fer el resum de la història que tractàvem en la unitat, tant en les aules de 3r com a 4t, durant la lectura del docent. Vaig fer preguntes generals al grup com: què passava? o on m'havia quedat? i després si els voluntaris es deixaven alguna cosa, demanava als altres companys si ho podien completar.

També en valors, vaig poder treballar el resum a travès d'un conte narrat per un nen (en vídeo). Aquest conte tractava d'una mussola que xerrava molt, no escoltava i un dia es queda sense veu, llavors es quan se'n adona de les coses boniques que té al seu voltant. Mentre veiem el conte, anàvem parant i preguntant com es sentirien, què observaven, què pensaven que podia passar? I al final de la sessió vam poder fer un petit resum conjunt sobre els valors que vol transmentre aquesta història. Així com una visualització si s'havien imaginat d'aquesta manera el final del conte o si s'imaginarien altres finals. Les aportacions en general van coincidir, però va haver-hi algun alumne que va explicar un possible final diferent molt divertit i enriquidor.

Clara Flores

# data[].attributes.body
Des de l'inici de curs estic llegint un llibre, i en cada moment que el reprenem fem, entre tots, un petit resum per recordar què ha passat fins a aquell moment. També fem prediccions del què pot passar segons el títol del capítol.
La visualització és interessant perquè gairebé mai s'imaginen els personatges tal qual surten il·lustrats al llibre. (jo tampoc)
La lectura els està agradant i es mostren atents, però no en puc dedicar les sessions que serien òptimes pel bon desenvolupament de la metodologia ja que  durant 2 dies pràcticament no els tinc.
Crec que és un "problema" de prioritats, i  del que n'hem de parlar entre els cursos del mateix nivell i de cicle per tal d'anar tots a una.

Natàlia

# data[].attributes.body
Crec que són molt interessants totes les estratègies que es proposen. A Cicle mitjà ja es fan moltes sessions de lectura, però recordar la importància de les visualitzacions, els resums,  les prediccions... és molt engrescador i motivador pels alumnes. Tot i això m'ha estat molt difícil trobar cada dia una estona per poder dedicar a la lectura en veu alta del docent.
Carme

# data[].attributes.body
La meva experiència general amb l'implementació de les estratègies de lectoecriptura és bona, tot i que se'm fa difícil per ara implementar les cinc activitats, especialment la lectura en parelles diàriament. Tot i així, prendre consciència de l'importància de realitzar aquestes durant cada dia fa que busquis un moment per a practicar-les.
A nivell d'estratègies de lectura explicades en la darrera sessió, el resum i la visualització, són molt útils per crear un context previ o una idea general del que s'ha llegit o es va a llegir, i d'aquesta manera és molt més fàcil recordar-se'n o poder entrar dins del context de la lectura.
Núria Farré

# data[].attributes.body
Des de l'Aula d'Acollida no he pogut realitzar la lectura fent-ne un seguiment diari. Ara bé, sempre que hi ha hagut ocasió, s'ha fet lectura, sempre tenint en compte el nivell d'adquisició de la llengua de l'alumne.
Alba G.

# data[].attributes.body
Com a personal que treballa al SIEI de l'escola, no m'ha sigut possible practicar les tècniques que hem comentat d'una forma diària. En aquells moments que he pogut realitzar la lectura amb els infants, he intentat seguir el modelatge, llegint el text un cop que ho han fet ells/elles. Pel altra part, també he emprat la visualització, ja que mentre llegia, els convidava a que s'imaginessin en la seva ment el que estava passant per després comentar-ho. Ha sigut una tècnica molt útil i creativa per valorar el nivell de comprensió dels infants.

Adri

# data[].attributes.body
Tot i que no ho he pogut dur a terme a l'aula les vegades que hauria desitjat, penso que és una activitat molt vàlida.
En el cas de l'alumnat de la meva tutoria, en algunes ocasions els costa mantenir un ritme fluid i respectar els signes de puntuació durant la lectura. Penso que el modelatge per part del/la docent els pot ajudar en aquest sentit.
El resum és un apartat bàsic, ja que és imprescindible que sàpiguin destriar les idees principals de les secundàries. Pel que fa a la visualització, hem treballat com s'imaginen els personatges del llibre que estem llegint a partir de la informació que ens dona l'autora.

Lluís

# data[].attributes.body
Igual que les meves companyes del SIEI no m'és possible fer un seguiment diari.
Tot així, llegim sempre que és possible lectures, agenda, exercicis, targetes,  ...
Després del primer dia de curs se m'ha generat un dubte.
Quan llegim lectures, contes o poemes primer llegeixen els alumnes i després llegeixo jo per facilitar-los poder fer millor el resum oral posterior.
Ara, però, em plantejo si és millor llegir primer per facilitar-los el modelatge o continuar com feia llegint després d'ells per possiblilitar el resum.
Pel que fa a la visualització, hem practicat que mentre jo llegia els alumnes estaven amb els ulls tancats per millorar l'atenció i facilitar la visualització.
Lisa

# data[].attributes.body
Com ha comentat la Marta C, a l'estar fent l'especialitat de SIEI i tenir una funció de suport i reforç, és complicat dur a terme amb continuïtat i regularitat el registre i treball que es pot fer en el dia a dia a l'aula.
Tot i així, el fet de tenir un grup més o menys fixe d'alumnat i unes hores determinades possibilita que s'adapti i es faci més acotat o específic una mena de registre a petita escala (és a dir potser no treballar-ho tot en una sola sessió però si un parell d'habilitats més detalladament.
Penso que són unes dinàmiques i una metodologia que podem adaptar a les possibilitats de casuística i que pot ser enriquidora en qualsevol context.
Alba G

# data[].attributes.body
He procurat posar en pràctica algunes de les estratègies proposades en la primera sessió de formació adaptant-les a la meva tasca d’educadora del SIEI. De totes maneres, no m’és possible aplicar-les de manera diària ni sistemàtica, degut a la distribució de l’horari setmanal i a la diversitat de l’alumnat.

Durant les dues sessions setmanals que ens reunim amb alumnes diagnosticats amb TEA, he plantejat unes activitats d’habilitats socials, basades en l’expressió oral, l’expressió escrita i la posterior lectura. Abans de començar, per clarificar l’activitat i com a part del modelatge,els he presentat un exemple fent lectura en veu alta. Posteriorment ha començat el treball oral de visualització, de fer-se preguntes i finalment de plantejar-se hipòtesis.

En un altre tipus d’alumnat, amb moltes dificultats en la lectoescriptura i també en la producció oral, el modelatge ha consistit tant sols, en la lectura de paraules senzilles associades a una imatge, la seva repetició oral i posteriorment la relació paraula-imatge mitjançant la lectura global.

Marta Costa

# data[].attributes.body
Com a mestre d'atenció a la diversitat, no puc fer un seguiment acurat o registre d'un grup en concret, però sí que he pogut treballar alguna de les estratègies del resum i visualització en petit grup. El resum sobretot ens ha servit per situar-nos a l'inici de la lectura, és a dir, llegir o recordar el resum del dia anterior. I un cop hem acabat de llegir el fragment del dia, hem fet alguns resums escrits i altres orals del què hem llegit.
Pel que fa a la visualització, després de llegir un fragment de descripció concret he demanat a tots els nens que m'expliquessin amb detall com s'ho havien imaginat. Ha estat enriquidor, perquè s'han donat compte que cadascú s'havia imaginat alguna cosa diferent, però igual de vàlida. Crec que són estratègies que ens poden ajudar molt.
Marta

# data[].attributes.body
Crec que el contingut és molt interessant de treballar, un cop s'hagi pogut "interioritzar i instaurar" dins la dinàmica de l'aula i es coneguin més profundament les 8 estratègies.
Susi